বিচ্ছিন্ন থাকা স্ত্রী, মেয়েকে ২ লক্ষ টাকা খোরপোশের নির্দেশ NCP নেতা ধনঞ্জয় মুণ্ডেকে

মুম্বই: বিচ্ছিন্ন থাকা স্ত্রী ও মেয়ের জন্য এনসিপি মন্ত্রী ধনঞ্জয় মুণ্ডে (NCP leader Dhananjay Munde) অন্তর্বর্তীকালীন খোরপোশ (Interim alimony)দেওয়ার নির্দেশ দিল আদালত। ২ লক্ষ টাকা করে দেওয়ার নির্দেশ দেওয়া হয়েছে।

মহারাষ্ট্রের খাদ্য ও ক্রেতা সুরক্ষামন্ত্রী ধনঞ্জয় মুণ্ডেকে অন্তর্বর্তী খোরপোশ দেওয়ার নির্দেশ দেয় বান্দ্রা পারিবারিক আদালত (Bandra Family Court) । ২০২০ সালে প্রথম স্ত্রীর আনা পারিবারিক হিংসার মামলায় এই নির্দেশ দিয়েছে আদালত।

আরও পড়ুন: পরিবারবাদ নিয়ে কংগ্রেসকে খোঁচা প্রধানমন্ত্রীর

উল্লেখ্য, মুণ্ডের স্ত্রী হিসেবে দুই সন্তানের জননী আবেদনকারী। স্ত্রীকে মাসে এক লক্ষ পঁচিশ হাজার ও কন্যার জন্য ৭৫ হাজার টাকা দেওয়ার নির্দেশ। প্রাপ্তবয়স্ক হয়ে যাওয়ায় পুত্রের জন্য খোরপোষ বরাদ্দ হয়নি।

প্রসঙ্গত, সময় ভালো যাচ্ছে না মুণ্ডের। তাঁর ঘনিষ্ঠ সহযোগী ওয়াল্মিক কারাদ সম্প্রতি তোলাবাজির মামলায় ধৃত। যে ঘটনার সঙ্গে বিদ জেলার এক সরপঞ্চ সন্তোষ দেশমুখের হত্যাকাণ্ডেরও সম্পর্ক আছে বলে অভিযোগ। সেইসঙ্গে ওই এলাকাটি মুণ্ডের রাজনৈতিক ক্ষেত্র হিসেবে অত্যন্ত গুরুত্বপূর্ণ।